Na temelju članka 30. Statuta Općine Povljana (''Službeni glasnik Zadarske županije'' broj 14/17), Općinsko vijeće Općine Povljana na svojoj 6. sjednici održanoj 29. siječnja 2018. godine, donosi

ODLUKU

o suglasnosti na zahtjev NOVA CAMPING d.o.o. za izradu projektne dokumentacije radi infrastrukturnog uređenja nerazvrstane ceste

Članak 1.

Sukladno Ugovoru o osnivanju prava građenja kompleks Rastovac od 23. prosinca 2013. godine, tvrtka NOVA CAMPING d.o.o iz Povljane, dostavila je zahtjev za odobrenje i suglasnost Općinskog vijeća Općine Povljana za izradu projektne dokumentacije radi uređenja (asfaltiranje i postavljanja rasvjete) postojećeg makadamskog putu koji vodi do kampa Rastovac, a u naravi je nerazvrstana lokalna cesta.

Članak 2.

Na temelju čl. 1 ove Odluke, daje se suglasnost na zahtjev NOVA CAMPING d.o.o. da o svom trošku i trećih zainteresiranih osoba (bez financijskog sudjelovanja općine Povljana) nastavi cjelokupan projekt i započete radove za izradu projektne dokumentacije radi infrastrukturnog uređenja nerazvrstane ceste s time da vlasnički odnosi glede zahvata u prostoru ostanu nepromijenjeni.

Članak 3.

Općina Povljana zadržava pravo uvida u konačan projekt kojeg izrađuje projektni biro GIN-COMPANY, d.o.o. iz Zadra, Ulica Braće Miroslava i Janka Perice 19, broj projekta TF. 151/17, oznaka I.O. 15117, i eventualnih izmjena po istom.

Članak 4.

Ova Odluka stupa na snagu danom donošenja, a objavit će se u ''Službenom glasniku Zadarske županije''.

KLASA: 340-03/18-01/1

UR.BROJ: 2198/25-40-18-1

Povljana, 29. siječnja 2018. godine

OPĆINSKO VIJEĆE OPĆINE POVLJANA

Predsjednik

Šime Jurišić